**Somerset** je jedan od 48 engleskih ceremonijalnih countija i jedan od 77 nemetropolitanskih countya na jugozapadu Engleske od 908.554 stanovnika, koji žive na površini od 4170 km². Njegov teritorij poklapa se manje više sa historijskim countijem Somerset. Administrativni centar Somerseta je grad Taunton koji leži u centru u unutašnjosti.

Geografija
----------

Somerset leži u regiji Jugozapadna Engleska, sa sjevera graniči sa Gloucestershirom i Bristolom, sa 
Wiltshirom na istoku, sa Dorsetom, na jugoistoku i sa jugozapada sa Devonom.
Sa sjevera i zapada prirodna granica mu je estuarij rijeke Severn i Bristolski kanal, na čijoj suprotnoj strani leži 
Wales.

U centru Somerseta, nedaleko od obale leži ravnica Sedgemoor, koju sa sjeveroistoka omeđuje niski masiv Mendip, a na zapadu Exmoor i Quantock. Na sjeveru se brežuljci blago spuštaju do kotline rijeke Avon i obalne ravnice.
Velik dio zapadnog Somerseta zauzima Nacionalni park Exmoor.

Somerset je administrativno podjeljen na sedam distrikta, a to su South Somerset, Taunton Deane, West Somerset, Sedgemoor, Mendip, Bath and North East Somerset i North Somerset.

Historija
---------

Somerset je naseljen od prahistorije, o čemu svjedoče arheološki nalazi po brdima Mendipa i naselje sojenica 
kod Glastonburya.
Rimljani su u Somersetu iskapali olovo, gradili vile, i osnovali grad Bath (Aquae Sulis) na mjestu termalnog izvora.

U prva dva vijeka saksonske invazije - Somerset je bio pogranična zona između Saksonaca i Brita, a od 7. vijeka je zapadni dio Kraljevine Wessex. Između 11. i 12. vijeka 
njime vladaju Normani, koji podižu brojne zamkove, čiji se ostatci danas mogu vidjeti u Dunsteru i Tauntonu..

Tokom kasnog srednjeg vijeka Bath je prosperirao kao centar trgovine vunom. 
Za Engleskog građanskog rata sredinom 17. vijeka, cijeli je Somerset (osim Tauntona) stao na stranu rojalista. 
Tokom 18. i početkom 19. vijeka Bath je doživio svoj vrhunac kao mondeno lječilište, a nakon dolaska željeznice i nicanja industrije i Taunton se povećao, s druge strane i grad Bristol se proširio preko rijeke Avon na teren historijskog Somerseta.

Privreda
--------

Somerset je uglavnom ruralni kraj, razvijenog stočarstva, mljekarstva i povrtlarstva. U Britaniji je poznat po alkoholnom piću cider i siru Čedar]]. Po brdima ima dosta kamenoloma u kojima se kopa vapnenac i pješčenjak. Veći gradovi kao Taunton i Yeovil imaju nešto industrije, ali je najveći pogon smješten na obali to je nuklearna elektrana Hinkley Point, čija je prva faza A izgrađena 1965.

Turizam je važna grana ekonomije Somerseta koji je ljetna destinacija Engleza. Oni posjećuju kupališta Weston-super-Mare, Minehead i Burnham-on-Sea i kulturno- arhitektonske znamenitosti Batha, koji je 1987. uvršten na UNESCO-vu Listu mjesta svjetske baštine u Evropi.

Gradovi Bridgwater i Taunton povezni su autoputom M5 sa većim engleskim urbanim centrima.

Izvori
------

1. 1 2 3  „*The Lord Lieutenant of Somerset*" (engleski). Somerset Lieutenancy. Pristupljeno 16. 9. 2016.
2. 1 2 3 4 5 6 7 8 9 10 11 12  „*Somerset*" (engleski). Encyclopædia Britannica. Pristupljeno 16. 9. 2016.
3. ↑   „*City of Bath*" (engleski). UNESCO. Pristupljeno 16. 9. 2016.

Vanjske veze
------------

***Somerset*** na Wikimedijinoj ostavi

* Somerset County Council (`en`)

| * p
* r
* u
1974–1996 ←   Engleske ceremonijalne grofovije   → trenutne |
| --- |
| 
Bedfordshire •
Berkshire •
City of Bristol •
Buckinghamshire •
Cambridgeshire •
Cheshire •
Cornwall •
Cumbria •
Derbyshire •
Devon •
Dorset •
Durham •
East Riding of Yorkshire •
East Sussex •
Essex •
Gloucestershire •
Greater London •
Greater Manchester •
Hampshire •
Herefordshire •
Hertfordshire •
Isle of Wight •
Kent •
Lancashire •
Leicestershire •
Lincolnshire •
City of London •
Merseyside •
Norfolk •
Northamptonshire •
Northumberland •
North Yorkshire •
Nottinghamshire •
Oxfordshire •
Rutland •
Shropshire •
Somerset •
South Yorkshire •
Staffordshire •
Suffolk •
Surrey •
Tyne and Wear •
Warwickshire •
West Midlands •
West Sussex •
West Yorkshire •
Wiltshire •
Worcestershire
 |